RAPPORT FRA DELFT

Hei, kommende utenlandsstudent! Jeg tar mitt 4. år teknisk kybernetikk på TU Delft og angrer ikke. Utenlandsstudier kan virke usikkert og litt fjernt for deg nå. Lysten til å se, oppleve og føle nye situasjoner på pulsen trekker deg. Men venner, pilsen på Naboen, hjem kj~ere hjem , kjent og kjært holder deg tilbake. "Dørstokkmila" kan virke lang. Send derfor søknaden nå, ta skrittene som trengs og så plutselig er du der.

I rapporten min skal jeg ikke rippe opp i alt av detaljer. Les alle rapportene og dann deg et bilde. Forhåpentligvis klarer jeg å fylle ut de riktige hullene i det for deg.

Før du drar...

Å søke seg på ERASMUS ordningen var en grei affEere. Ingen store overraskelser. Internasjonalt kontor foret meg med de nødvendige formularene til rett tid. Det var bare å fylle dem ut å returnere dem innen tidsfristen.

hybel

Det er en ting du må passe på. Få sendt søknad om hybel så fort som mulig. Send den til og med før du har bestemt deg om du skal dra eller ikke. DUWO, Delfts svar på SiT-bolig, krever nemlig søknaden innlevert 3 måneder før du kommer. Søk også om hybel for absolutt hele oppholdet ditt her nede.

Jeg var fast bestemt på at jeg skulle ha en adresse og innflyttingsdato her nede å dra til. Selv visste jeg ikke om denne tidsfristen de hadde her nede. Så jeg sendte søknaden i god tro om god tid. Men 1 1/2 måned var ikke nok. Jeg fikk likevel fikset biffen med uvurderlig hjelp fra studentrådgiveren for utenlandske studenter på elektrofakultetet i Delft, Jan de Booy. Han sørget for at søknaden min fikk et par runder mindre i byråkratikverna. Men siden det ikke er hans jobb å fikse hybler til alle som kommer hit var dette kun "goodwill" fra hans side.

Mitt råd blir dermed: Søk i tide, la studenrådgiveren få vite at du kommer og at du trenger hybel. Når tiden nrermer for avreise er det på tide å minne dem på om at du trenger en adresse å dra til. Når du kommer ned får du nøkkel etter du har betalt en måneds husleie.

skole

Nå skal man jo ikke bare bo her nede. Litt fag å studere på er jo også kjekt. Det er lurt, men ikke nødvendig, å gjøre et forarbeid på studieplanen før du pakker kofferten. For noen fagområder på GIøshaugen er det forholdsvis enkelt. For kybernetikere f.eks er det litt v~erre. Det finnes kyb-fag innenfor mange studieretninger, og all informasjonen er ikke tilgjengelig i boksene på internasjonalt kontor. Søk derfor litt rundt på WWW, og spør din studierådgiver her nede. Spør også om noen av fagene krever påmelding til forelesning (uvanlig på elektro).

For å avklare en del vanlige spørsmål om studiebelastning gir jeg en kort innføring:

For de aller fleste fakultetene her i Delft er studiåret på 4 ordin~ere semester, pluss et ekstra kontesemester sent på sommeren som er uinteressant for utvekslingsstudenter. Studieperiodene er på 7-8 uker og eksamensperiodene er på 1-3 uker.

Fagene er små og mange. Noen fag har rapport i stedet for eksamen, noen har begge deler. Rapport fagene har innleveringsfrist 1-2 semestre etter forelesningene ble gitt. Eksamen gis i første eksamensperiode etter forelesningene, men det er også en kontemulighet påfølgende eksamensperiode.

Et studieår i Delft er på 42 "punt". Den normale nederlandske student derimot, tar kun litt over 30 i Iøpet av de 4+1 semestrene. Hvor mye GIøshaugen godkjenner som et 4. år er usikkert, det avhenger nok veldig av fagkombinasjonen.

ERASMUS studenter har bare valgfag. Vi må derfor velge fagene med omhu, for fagkombinasjonen blir kun godkjent i ettertid. Når det er sagt så har du her en unik sjanse til å velge akkurat det som interesserer deg mest. Du kan plukke fag fra øverste hylle, en mulighet som du aldri får som normal student på NTNU.

Når du kommer...

hybel

Samme hva jeg skriver her, så kommer du til å bli overrasket. Hvis du ikke blir det, så er du enten heldig eller så bor du alene. "Renholdsnivået" blant studenter i Delft ligger nemlig på et helt annet plan enn hva vi er vant med. Men heldigvis er mennesket, nordmenn inkludert, tilpasningsdyktig. Etter et par uker og et par steriliseringsforsø k av kjø kkenet er du tilvendt.

Personene bak rotet, er til tross for denne "skjønnhetsfeilen" hyggelig og imøtekommende. De lager god mat til fellesmiddagene, og er gøy å dra på fest sammen med. Her kan du finne deg gode venner.

registrering

I en tidligere rapport, stod det en plass at internasjonal avdeling Delft var lite hjelpsomme. Min oppfatning er annerledes. Jeg gikk dit og ble geleidet innom de rette kontorene til jeg var registrert (husk "letter of acceptance"), og hadde de papirene som politiet trenger for registrering. Deretter gikk jeg til min studierådgiver på fakultetet, og han skaffet meg e-mail konto. Alt unnagjort på en liten time.

politi

Det er ofte lang ventetid hos politiet, så dra dit med en gang slik at du får avtalt første møte. Ta med trygdebevis, pass, passbilder, hybelkontrakten, registreringspapir på universitetet og en bekreftelse på at du har 1000 gylden pr. måned å leve for. Når det gjelder det siste så leverer ikke Lånekassen ut slike. Har du penger på konto i Norge som overskrider det beløpet kan du bruke det, hvis ikke må du vente til Lånekassen får ut fingern. Etter første møtet får du regning i posten, betal den og avtal nytt møte med politiet. Her får du oppholdstillatelsen din etter ett par autografer.

språkkurs

Vil du I~ere nederlandsk så er språkkurset i Delft et "must". Kurset er meget bra og gir deg akkurat den basisen du trenger for å kunne lese, følge forelesninger og kommunisere på nederlandsk. Etter 3-4 uker på kurset kan du begynne å praktisere det ute i felten. Men husk, språk er akkurat som å kjøre bil: Du I~rer ikke å kjøre før ETTER du har tatt sertifikatet.

De to første ukene jobbes det 5 dager i uka. Resten av de to månedene er det 3; mandag, onsdag og fredag. Hver kursdag er på to økter a to timer; en om morraen og en etter lunsj. Du må regne med å bruke 4-5 timer på å forberede hver kursdag. Det er fullt mulig og jobbe seg inn en langhelg her og der, slik at du kan dra litt rundt. Er det varmt er det ikke langt til Scheveningen, hvor du kan slikke litt sol mens du prøver å studere.

Dessverre verdsettes ikke dette kurset mye av NTNU. Kurset blir ikke godtatt som en del av studieplanen, selv om du kan velge fransk som valgfag hjemme. Det er da også veldig få av NTNU-studentene gjennomfører hele kurset.

fritid

Her er det mye å velge mellom. Det er et sjakktrekk å v~ere her to uker før skolen begynner. Da starter det "OntvangsWeek". I Iøpet av denne uka kan du besøke alt av foreninger, snakke med medlemmer og finne ut hva som passer for deg. Sportsidioter har gode muligheter på sportssentrumet, mens kulturfreaker kan boltre seg på det nye kulturhuset rett ved siden av. Mye av det som foregår her er kursbasert, dvs. du kan I~ere om alt fra Judo via Afrikanske trommer til teater. For 100 gylden per plass kan du øve/trene så mye du vil i Iøpet av året.

På kulturhuset betaler du for kursene (80-300 gylden). Her må du vaere tidlig ute for å melde deg på, for det er trangt om plassen. Påmelding foregår i uka etter "OntvangsWeek". De 100 gylden jeg nevnte først, betaler du kun hvis du ønsker å bruke huset til selvstendig øving.

På sportssentrumet mener jeg kursene er gratis, og at det hele tiden startes nye i Iøpet av året. For fotballinteresserte så er det mange nordmenn som spiller fotball her på torsdagskveldene k1.22.00.

Av foreninger er det mange. Når "ontvangsweek" starter 2 uker før skolen begynner, så er det fordi den siste uka brukes av alle nye medlemmer til å dra på bli-kjent-leir. Disse leirene inneholder noen opptaksprøvelser som kan minne om studenfforeningene på GIøshaugen. Noen er verre enn andre. Selv er jeg medlem av "Proteus-Eretes", en roforening. Her er leiren meget snill. Verstingene er "Studenten Corps" og "Virgiel", dette er store foreninger med alle mulige undergrupper som du kan plukke deg ut etter at du er blitt medlem. Det er forøvrig uvanlig at ERASMUS studenter blir medlemmer av disse.

